Nissan Leaf

Car trydan bychan, hatchback ydy'r Nissan Leaf (neu "LEAF", sy'n acronym o: Leading, Environmentally friendly, Affordable, Family car) a gynhyrchir gan  Nissan. Cafodd ei gyflwyno i Japan ac Unol Daleithiau America yn Rhagfyr 2010. Lansiwyd model newydd ar 2 Hydref 2017, ac enillodd Wobr WhatCar? am y car trydan gorau, 2018 ar unwaith.nissan.co.uk; adalwyd 10 Mawrth 2018.

Yn Rhifyn Haf 2016 o gylchgrawn gwerthuso ceir Top Gear, derbyniodd y Nissan Leaf 7 marc allan o 10.Gweler Top Gear: New Car Buyers Gide; tud. 278. Fe'i beirniadwyd am ei bris uchel, yr angen am estyniad trydan i'w ailwefru ac am ei brinder milltiroedd. O'i blaid dywedwyd ei fod yn gar-teulu da ac mai hwn oedd y car trydan-yn-unig cyntaf i fod yn gwbwl argyhoeddiedig.

Cychwynwyd danfon y ceir i gwsmeriaid yn UDA a Japan yn Rhagfyr 2010, gyda Chanada a gwledydd Ewrop yn dynn wrth eu sodlau yn 2011, ac erbyn Gorffennaf 2014 roedd 35 o wledydd yn gwerthu'r Nissan Leaf. Dyma'r car trydan ar gyfer y teulu sydd wedi gwerthu mwyaf, gyda dros 130,000 wedi'u gwerthu erbyn Awst 2014. Erbyn Gorffennaf 2014 y gwledydd oedd wedi gwerthu'r nifer fwyaf o'r car oedd: UDA (58,000), Japan (42,000) ac Ewrop (25,000). O blith gwledydd Ewrop, Norwy sy'n arwain gyda 10,000 o unedau wedi'u gwerthu. 5,000 oedd wedi'u gwerthu yng ngwledydd Prydain. Mae'n cael ei adeiladu yng ngwledydd Prydain a mannau eraill.

Hanes ei ddatblygu
bawd|chwith|180px|Lleoliad y batri

Dadorchuddiwyd car batri cyntaf Nissan (y Nissan Altra) yn y Los Angeles International Auto Show ar 29 Rhagfyr 1997. Fe'i cynhyrchwyd rhwng 1998 a 2002, a dim ond tua 200 o'r cerbydau a gafodd eu creu, a hynny fel cerbyd masnachol. Ar yr un pryd datblygodd y cwmni gerbyd arall sef y 'Nissan Hypermini', a gwerthwyd nifer fechan - yn bennaf i lywodraethau a chwmniau masnachol Japan rhwng 1999 a 2001. Profwyd swp bychan ohonynt hefyd yng Nghaliffornia rhwng 2001 a 2005.

Lansiwyd y prototeip 'EV-11' yn 2009, car a oedd yn seiliedig ar y 'Nissan Tiida' (a alwyd hefyd yn 'Versa' yng Ngogledd America) ond disodlwyd y peiriant petrol arferol gyda batri lithium-ion 24 kW·h a modur /. Roedd ganddo bellter o  yn ôl Asiantaeth Gwarchod Amgylchedd yr UD a system fforio neu nafigeiddio a oedd yn dibynnu ar ffôn llaw. Arddangoswyd y car yma ar 26 Gorffennaf 2009. Yr wythnos ddilynol, dadorchuddiwyd car tebyg iawn a fwriadwyd ar gyfer ei fas-gynhyrchu, sef y Nissan Leaf.

Pellter a llygredd
Mae Asiantaeth Amgylchedd Unol Daleithiau America (U.S. Environmental Protection Agency (EPA)) yn nodi pellter swyddogol o 171 km (107 mill) ar gyfer model 2016, sy'n gyfwerth â 124 milltir y galwyn () mewn dinas a 101 MPGe (2.3 L/100 km) ar y briffordd. Yn ôl Cylch Gyrru Newydd Ewrop, mae ganddo bellter o . Yn ail chwarter 2012, rhoddwyd prawf manwl ar y Leaf gan gylchgrawn o'r Ffindir, sef y Tekniikan Maailma, mewn tymheredd o  , a theithiodd y car  ar un llond batri, a hynny gyda'r gwresogydd ymlaen.

Fel car trydan, nid yw'r Leaf yn cynhyrchu unrhyw lygredd uniongyrchol (h.y. o'i beipen fwg), nac unrhyw allyriad o nwyon tŷ gwydr uniongyrchol, ac felly mae'n lleihau dibynedd ar betrol a disl. Mae'r car wedi ennill nifer o wobrau gan gynnwys 'Gwobr y Car Gwyrdd' yn 2010, 'Car Ewropeaidd y Flwyddyn' yn 2011 , 'Gwobr Car y Byd' yn 2011 a 'Gwobr Car Gorau Japan' am y flwyddyn 2011-12.

Yr Ail Genhedlaeth

Lansiwyd model newydd ar 2 Hydref 2017, ac enillodd Wobr WhatCar? am y car trydan gorau, 2018 ar unwaith.  Mae'r cerbyd hwn yn cynnwys batri 40KW/awr a gall deithio am bellter o 151 milltir ar un llenwad. Mae gan y peiriant wrthrym o 236 a hp o 147. Caiff ei wefru drwy blyg arferol 6.6 kW neu un cyflym, 50 kW CHAdeMO a gall ddanfon pwer yn ôl i'r Grid Cenedlaethol, gan gynhyrchu incwm i'w berchennog. Ceir Propilot driver assistance system ar y math drytaf, sy'n cadw'r car o fewn ei lôn.

Gweler hefyd
Toyota Prius
Car solar
Cerbyd trydan heibrid
Brecio atgynhyrchiol
Cerbyd trydan batri
Tesla Model S a Tesla Model X

Cyfeiriadau

Dolennau allanol

Nissan Leaf - pelltrer ar wahanol dymheredd 
Fideo o gyfweliad gyda Carlos Ghosn (CEO Renault a Nissan) gan Robert Llewellyn
Yr Astudiaeth o Electronau gan Nissan.

Categori:Ceir trydan
Categori:Nissan